Document ID: /roh_data/filtered/fineweb-2-filterrobots_roh.jsonl.gz/62430

Amt für Landwirtschaft und Geoinformation
Uffizi d'agricultura e da geoinfurmaziun
Ufficio per l'agricoltura e la geoinformazione
La Confederaziun ed il Chantun èn sa retratgs da la commerzialisaziun dal muvel da maz. Sin fundament da la nova finamira da la politica agrara è perquai la commerzialisaziun sulettamain chaussa da las organisaziuns purilas, numnadamain da l'Uniun purila grischuna (UPG) e da la graubündenVIEH AG. La proviande ch'è vegnida incumbensada da la confederaziun da realisar mesiras per distgargiar il martgà fixescha ils pretschs per surpigliar animals da maz, e quai tenor ils pretschs ch'èn mintgamai fixads e ch'èn confurms al martgà.
Il program dals martgads da muvel da maz e dals martgads da nursas da maz vegn fatg da la graubündenVIEH AG. Quests programs vegnan inoltrads a la proviande suenter avair consultà la partiziun mesiras agriculas. L'annunzia dals animals (bovins) per ils martgads publics sto vegnir fatga a la graubündenVIEH AG.
Per promover la vendita da muvel da maz vegn concedida – sa basond sin l'art. 8 da l'Ordinaziun davart la producziun da muvel – ina contribuziun graduada per las nursas e per las chauras che vegnan preschentadas sin las plazzas da fiera da Cazas, da Glion, da Grono, da Mesauc, da Mustér, da Puschlav, da Schiers, da Scuol, da Vicosoprano e da Zernez. Durant ils mais da stad pon vegnir sustegnidas er fieras ordaifer il program da las fieras.
La vendita da muvel grond vegn ultra da quai sustegnida tras il project "transport & logistica".
L'annunzia dals animals (nursas ed ansiels) ed il rendaquint vegnan fatgs sur la graubündenVIEH SA.